**Hivatkozási szabályzat a REGIO szerzői számára**

A REGIO folyóirat a következő hivatkozási elveket kéri szem előtt tartani.

1. A tanulmány végén az összes hivatkozott művet fel kell sorolni, a szerzők szerint ABC sorrendben, „Felhasznált irodalom” címszó alatt.
2. Könyvek esetén a cím, folyóiratcikk esetén a folyóirat neve szerepel dőlt betűvel:

Könyv esetén: Vezetéknév Keresztnév: *Könyv címe*. Kiadás helye: Kiadó neve, évszám.

Folyóiratcikk esetén: Vezetéknév Keresztnév: Tanulmány címe. *Folyóirat neve*, évszám, szám, oldalszám. (lásd a példákat a táblázatban).

1. A szövegben lábjegyzetes formában hivatkozunk a forrásra. Az első hivatkozás alkalmával az összes hivatkozási adatot feltüntetjük, pontosan ugyanúgy, ahogy a felhasznált irodalomban. A második hivatkozástól kezdődően csak a szerző vezetéknevét és a publikáció évszámát tüntetjük fel, a kettőt vesszővel és szóközzel elválasztva (lásd a táblázatot).
2. Szó szerinti idézés esetén az oldalszámot is megadjuk, az évszám után közvetlenül, de „oldal”, „o.”, „.p” jelzések nélkül (lásd az első példát a táblázatban).
3. Folyóiratok esetén az évfolyamot, számot, kötetet az adott folyóirat saját jelölése szerint tüntetjük fel (lásd a példákat a táblázatban). Nemzetközi folyóirat esetén kérjük a doi számot is feltüntetni.
4. Idegen nyelvű forrás esetén a szerző vezetéknevét tüntetjük fel elsőként, vesszővel elválasztva a keresztnévtől.
5. A rövidítéseket és a dátumozást mindig a hivatkozott mű nyelve szerinti szabályok szerint alkalmazzuk (szerk. – ed.; tsai. – et al.; 2017. január 5. – January 5, 2017)
6. Online források hivatkozása esetén a hivatkozás végén zárójelben megadjuk a letöltés idejét (lásd a példákat a táblázatban).
7. A tanulmány elején 3-500 n terjedelmű (szóközzel) / 4-5 sor angol nyelvű absztrakt és 5 kulcsszó megadását kérjük.

|  |  |  |
| --- | --- | --- |
|  | **Felhasznált irodalom és első lábjegyzet** | **Második és további lábjegyzetek** |
| **Egy szerzős könyv** | Tóth József: *Így hivatkozunk tudományos művekre.* Budapest: Akadémiai Kiadó, 2015.  Smith, John: *How to cite scientific sources?* New York: Columbia University Press, 2015. | Tóth, 2015.  Szó szerinti idézetnél: Tóth, 2015. 35.  Smith, 2015. |
| **Két szerzős könyv** | Kiss János – Tóth József: *Hogyan hivatkozzunk tudományos művekre?* Budapest: Akadémiai Kiadó, 2015.  Smith, John – Johnson, William: *How to cite scientific sources?* New York: Columbia University Press, 2015. | Kiss – Tóth, 2015.  Smith – Johnson, 2015. |
| **Három vagy több szerzős könyv** | Kiss János – Kovács Pál – Tóth József: *Hogyan hivatkozzunk tudományos művekre?* Budapest: Akadémiai Kiadó, 2015.  Lindberg, Björn – Rasmussen, Anna – Warntjen, Andreas: *Party politics as usual? The role of political parties in EU legislative decision-making.* Stockholm: University of Stockholm Press, 2007. | Kiss és tsai, 2015.  Björn et al., 2007. |
| **Szerkesztett könyv** | Tóth József (szerk.): *Hogyan hivatkozzunk tudományos művekre?* Budapest: Akadémiai Kiadó, 2015.  Smith, John (ed.): *How to cite scientific sources?* New York: Columbia University Press, 2015. | Tóth, 2015.  Smith, 2015. |
| **Könyvfejezet** | Nagy Péter: Balatoni halfajok. In: Kovács József – Szabó László (szerk.): *Magyarország vizei.* Budapest: L’Harmattan, 2014. 24‒57.  Fortham, Alex: Anti-communist propaganda in America in the 1950s. In: Eriksen, Jason (ed.): *Mao and America.* Chicago: Penguin, 2010. | Nagy, 2014.  Fortham, 2010. |
| **Folyóiratcikk** | Tóth József: Hogyan hivatkozzunk tudományos művekre? *Regio,* 2013/3. 23‒35.  Tóth József: Hogyan hivatkozzunk tudományos művekre? *Pro Minoritate*, 2013 Ősz, 25‒37.  Lindberg, Björn – Rasmussen, Anna – Warntjen, Andreas: Party politics as usual? The role of political parties in EU legislative decision-making. *Journal of European Public Policy*, Volume 15, Issue 8, 2008. 1107-1126. doi: 10.1108/00220410710737187.  Boughton, John: The Bretton Woods proposal: a brief look. *Political Science Quarterly*, 42(6), 2002. 53-80. doi: 10.1108/00220410710737187. | Tóth, 2013.  Björn et al., 2008.  Boughton, 2002. |
| **Cikk (nyomtatott újság)** | Barát József: Hálaszavazatok – Pogonyi Szabolcs állampolgárságról és második Trianonról. *168 Óra,* 2016. november 27. 6-8.  Castle, Steven: The G.O.P.’s Health Care Death Spiral. *The* *New York Times,* January 17, 2017, 4‒7. | Barát, 2016.  Castle, 2017. |
| **Online cikk** | Lévai Júlia: Nyílt levél Kovács Zoltán szóvivőnek. *HVG.hu,* 2017. január 14., http://hvg.hu/velemeny/20170114\_Nyilt\_level\_Kovacs\_Zoltan\_szovivonek (letöltés ideje: 2017. január 16.)  Phillip, Abby – DeBonis, Mike: Trump team on attack headed into week of president-elect’s inauguration. *The Washington Post,* January 15, 2017, <https://www.washingtonpost.com/politics/trump-team-on-attack-headed-into-week-of-president-elects-inauguration/2017/01/15/9d73e21e-db57-11e6-ad42-f3375f271c9c_story.html?utm_term=.2bb0f287695e> (letöltés ideje: 2017. január 16.) | Lévai, 2017.  Abby – DeBonis, 2017. |
| **Kézirat** | Bálint Norbert: *Éveim a Tudományvédelmi Hivatal szolgálatában.* Kézirat, magángyűjteményben, 2023, 432. | Bálint, 2023. |
| **Szóbeli közlés, interjú** | Interjú Tóth Józseffel az erdélyi magyarok identitásáról. Készítette: Kiss Pál, Sepsiszentgyörgy, 2013. április 18. | Interjú Tóth Józseffel, 2013. |
| **Konferenciaelőadás** | Papp Z. Attila: *Identitás és állampolgárság*. Magyar Szociológiai Társaság éves konferenciája, Kolozsvár, 2014. december 1-2. | Papp, 2014. |
| **Törvény** | 1993. évi LV. Törvény a magyar állampolgárságról. <https://net.jogtar.hu/jr/gen/hjegy_doc.cgi?docid=99300055.TV> (letöltés ideje: 2017. január 18.)  Higher Education Act 2004. (c.8). London: HMSO. | 1993. évi LV. Törvény a magyar állampolgárságról  Higher Education Act, 2004. |
| **Levéltári, kézirattári forrás** | *Kánya Kálmán külügyminiszter levele Szentivány Domokoshoz*, Budapest, 1934. április 12. MNL OL K 64 23. d. 43--48.  Jordáky Lajos: *Naplók 1933-1944*. EME Kézirattár JLH 123 t. 34. 1942. novembert 15. | Kánya, 1934. április 12.  Jordáky Naplók, 1942. november 15. |
| **Jelentés, közlemény** | *National service framework for older people*. Department of Health, London: Department of Health, 2001.  OECD: *PISA 2015 Results (Volume I): Excellence and Equity in Education.* Paris: PISA, OECD Publishing, 2016. http://dx.doi.org/10.1787/9789264266490-en (letöltés ideje: 2017. január 17.) | National service framework for older people, 2001. 55.  OECD, 2016, 34. |
| **Video** | Romakép Műhely: *Jövőképek: Roma média projektek.* <https://www.youtube.com/watch?v=jjwvgwkW6BQ>(letöltés ideje: 2017. január 17.)  *Interjú Korhecz Tamással*. Pannon RTV Közügyek c.műsora, 2016. december 22. <https://www.youtube.com/watch?v=16vj0pkdRe4> (letöltés ideje: 2017. január 17.) | Romakép Műhely  Interjú Korhecz Tamással, 2017. |